techiaith/cofnodycynulliad_en-cy huggingface dataset:
English: Thank you. In November 2017 and again in May 2019, you wrote to Flintshire council stating that it was extremely disappointing that that authority had submitted a further request to extend the time taken to prepare its local development plan, especially in the light of previous assurances, and that this was particularly pertinent as that authority is continuing to suffer the pressure of speculative planning applications in the fields due to the lack of an adopted development plan. And, the longer the situation persisted, it would be to the greater detriment of local communities and the reputation of the planning system. That's the end of your quote. The Coronavirus Act 2020 introduced flexibility for councils to carry out their democratic and governance arrangements differently and proportionately, given the challenges faced, but as you know, this was not intended to diminish the voice of communities or weaken democratic accountability and representation. How, therefore, will you ensure that councils without LDPs do not pursue a challenging use of the emergency procedures to get them approved?
Welsh: Diolch. Ym mis Tachwedd 2017 ac eto ym mis Mai 2019, fe ysgrifennoch chi at gyngor Sir y Fflint yn dweud eich bod yn siomedig dros ben fod yr awdurdod hwnnw wedi cyflwyno cais pellach i ymestyn yr amser a gymer i baratoi ei gynllun datblygu lleol, yn enwedig yng ngoleuni sicrwydd blaenorol, a bod hyn yn arbennig o berthnasol gan fod yr awdurdod hwnnw'n parhau i ddioddef pwysau hapgeisiadau cynllunio yn y caeau oherwydd na fabwysiadwyd cynllun datblygu. A pho hwyaf y byddai'r sefyllfa'n parhau, byddai hynny'n achosi mwy o niwed i gymunedau lleol ac i enw da'r system gynllunio. Dyna ddiwedd eich dyfyniad. Cyflwynodd Deddf Coronafeirws 2020 hyblygrwydd i gynghorau gyflawni eu trefniadau o ran democratiaeth a llywodraethu yn wahanol ac yn gymesur, o ystyried yr heriau a oedd yn eu hwynebu, ond fel y gwyddoch, nid lleihau llais cymunedau na gwanhau atebolrwydd a chynrychiolaeth ddemocrataidd oedd y nod. Sut, felly, y gwnewch chi sicrhau nad yw cynghorau heb gynlluniau datblygu lleol yn mynd ar drywydd defnydd heriol o'r gweithdrefnau argyfwng i sicrhau cymeradwyaeth?
English: Well, new regulations came into force in Wales last month in respect of the pre-application consultation for developments of national significance during this pandemic. Although these claim to introduce safeguards to guarantee that the revised process is as inclusive as possible, concern has been raised with me that they will allow applicants to conduct a consultation virtually and that, given both the potential impact of developments of national significance on communities and the need for the public to understand the technical aspects of these, virtual consultations do not constitute a meaningful consultation and breach the Well-being of Future Generations (Wales) Act 2015. How, therefore, do you respond to concerns that applicants with previously delayed physical consultations are now announcing virtual remote consultations, avoiding the need for face-to-face interaction, and that this discriminates against older and disabled people who do not have access to the internet, or who may not be competent or confident on the phone?
Welsh: Wel, daeth rheoliadau newydd i rym yng Nghymru y mis diwethaf mewn perthynas â'r ymgynghoriad cyn ymgeisio ar gyfer datblygiadau o arwyddocâd cenedlaethol yn ystod y pandemig hwn. Er bod y rhain yn honni eu bod yn cyflwyno mesurau diogelwch i warantu bod y broses ddiwygiedig mor gynhwysol â phosibl, mynegwyd pryderon wrthyf y byddant yn caniatáu i ymgeiswyr gynnal ymgynghoriad rhithwir, ac o ystyried effaith bosibl datblygiadau o arwyddocâd cenedlaethol ar gymunedau a'r angen i'r cyhoedd ddeall agweddau technegol ar y rhain, nad yw ymgynghoriadau rhithwir yn ymgynghoriadau ystyrlon a'u bod yn groes i Ddeddf Llesiant Cenedlaethau'r Dyfodol (Cymru) 2015. Sut rydych yn ymateb felly i bryderon fod ymgeiswyr y mae eu hymgynghoriadau ffisegol wedi cael eu gohirio yn y gorffennol yn awr yn cyhoeddi ymgynghoriadau rhithwir o bell, gan osgoi'r angen am ryngweithio wyneb yn wyneb, a bod hyn yn gwahaniaethu yn erbyn pobl hŷn ac anabl nad oes ganddynt fynediad at y rhyngrwyd, neu nad ydynt yn gymwys neu'n hyderus ar y ffôn o bosibl?
English: Can you hear me if I speak here, Minister?
Welsh: A allwch chi fy nghlywed os wyf fi'n siarad fan hyn, Weinidog?
English: Are you wearing your headphones?
Welsh: A ydych chi'n gwisgo'ch clustffonau?
English: No. Can you hear me now?
Welsh: Na. A allwch chi fy nghlywed i nawr?
English: That's better now, yes.
Welsh: Mae hynny'n well nawr, ydi.
English: Okay, I'll get closer to the - . So, Minister, as we move out of lockdown, there's a risk of seeing local outbreaks emerge, as has happened in Ynys Môn; there could be no option but to impose local lockdowns. I'd ask what specific support you're giving Ynys Môn to help them with the current situation that they're facing and, more generally, if there will be a policy of providing extra support to local authorities that face similar outbreaks in the future. If local lockdowns are needed, that could necessitate the need for local furlough and additional support.
Welsh: Iawn, fe symudaf yn agosach at y - . Felly, Weinidog, wrth inni godi'r cyfyngiadau symud, mae perygl o weld achosion lleol yn dod i'r amlwg, fel sydd wedi digwydd ar Ynys Môn; efallai nad oes opsiwn heblaw gosod cyfyngiadau symud lleol. Rwyf am ofyn pa gymorth penodol rydych chi'n ei roi i Ynys Môn i'w helpu gyda'r sefyllfa bresennol y maent yn ei hwynebu ac yn fwy cyffredinol, a fydd polisi o ddarparu cymorth ychwanegol i awdurdodau lleol sy'n wynebu achosion tebyg yn y dyfodol. Os oes angen gweithredu cyfyngiadau symud lleol, gallai hynny olygu bod angen cynlluniau ffyrlo lleol a chymorth ychwanegol.
English: Right, thank you, Minister. I welcome what you've just said. As you alluded to in your answer there, local authorities are playing a key role in the test, track and protect system, but it's been observed that another element should be added to that system, and that is 'support'. It's clear that low wages, insecure work and poor - well, the failures in the welfare system, have significantly undermined the effectiveness of self-isolation as a public health measure. Now, many workers across Wales who should be self-isolating may feel under pressure by poor employers, or because of financial pressures, to actually carry on working instead. Could I ask what work you're doing with the economy Minister to ensure that a full package of support could be tailored for anyone asked to self-isolate, as that will inevitably lessen the burden on local authorities who are co-ordinating so much of the contact-tracing system?
Welsh: Iawn, diolch, Weinidog. Rwy'n croesawu'r hyn rydych newydd ei ddweud. Fel y crybwylloch chi yn eich ateb yn y fan honno, mae awdurdodau lleol yn chwarae rhan allweddol yn y system profi, olrhain, diogelu, ond mae rhai wedi nodi y dylid ychwanegu elfen arall at y cynllun hwnnw, sef 'cymorth'. Mae'n amlwg bod cyflogau isel, gwaith ansicr a - wel, y methiannau yn y system les, wedi tanseilio effeithiolrwydd hunanynysu fel mesur iechyd y cyhoedd yn sylweddol. Nawr, mae'n bosibl fod llawer o weithwyr ledled Cymru a ddylai fod yn hunanynysu yn teimlo o dan bwysau gan gyflogwyr gwael, neu oherwydd pwysau ariannol, i barhau i weithio yn lle hynny. A gaf fi ofyn pa waith rydych yn ei wneud gyda Gweinidog yr economi i sicrhau y gellid teilwra pecyn cymorth llawn ar gyfer unrhyw un y gofynnir iddynt hunanynysu, gan y bydd hynny, yn anochel, yn lleihau'r baich ar awdurdodau lleol sy'n cydlynu cymaint o'r system olrhain cysylltiadau?
English: Thank you. Diolch. Finally, Minister, local authorities are working with health boards to co-ordinate antibody test programmes for NHS staff and teachers. No care home residents or staff have so far got those antibody tests. Now, I understand, in Gwent, cases of COVID-19 in hospitals have decreased significantly, but in the last week there were new cases in 29 care homes. Now, there may well be a good reason for not providing these tests, but as the care sector has felt so betrayed so often during the pandemic, at great cost, could you explain why local authorities are not currently being asked to provide those antibody tests to care home staff, as those test results might help us understand the levels of exposure that care homes have been facing these past few weeks?
Welsh: Diolch. Yn olaf, Weinidog, mae awdurdodau lleol yn gweithio gyda byrddau iechyd i gydgysylltu rhaglenni prawf gwrthgyrff ar gyfer athrawon a staff y GIG. Nid oes unrhyw breswylwyr na staff cartrefi gofal wedi cael y profion gwrthgyrff hynny hyd yma. Nawr, yn ôl yr hyn a ddeallaf, yng Ngwent, mae achosion o COVID-19 mewn ysbytai wedi gostwng yn sylweddol, ond yn yr wythnos ddiwethaf roedd achosion newydd mewn 29 o gartrefi gofal. Nawr, mae'n ddigon posibl fod rheswm da dros beidio â darparu'r profion hyn, ond gan fod y sector gofal wedi teimlo eu bod wedi cael eu bradychu mor aml yn ystod y pandemig, ac wedi talu'n ddrud oherwydd hynny, a allech chi egluro pam nad ydych yn gofyn i awdurdodau lleol ddarparu profion gwrthgyrff i staff cartrefi gofal ar hyn o bryd, gan y gallai canlyniadau'r profion hynny ein helpu i ddeall lefelau'r cysylltiad â'r feirws y mae cartrefi gofal wedi bod yn eu hwynebu dros yr wythnosau diwethaf?
English: Okay. So, that's not at all in my portfolio; that's obviously for my colleague Vaughan Gething, and I can't pretend in any way to be an expert in the different testing regimes or the percentages or anything else. My understanding is that those tests aren't particularly useful to individuals; they're more useful to the Government to understand where the virus has been and what the spread might have been. They're quite invasive tests; they require taking a vial of blood from people and so on, so they're not a finger prick or a swab in your cheek, and it doesn't tell the individual very much because, as yet, as I understand it, we don't know, if you've had the disease, whether you've necessarily got immunity or how long it lasts for and so on. I understand that there's a document going out to school staff about the test, and explaining what it does and why people should or shouldn't have it and so on, and I don't see any reason why we can't share that with Assembly Members - sorry, with Members of the Senedd. And so I'll make sure that that happens, Delyth, because I cannot at all pretend to be an expert in that.
Welsh: Iawn. Nid yw hynny'n rhan o fy mhortffolio o gwbl; mae'n amlwg yn gwestiwn i fy nghyd-Aelod, Vaughan Gething, ac ni allaf esgus mewn unrhyw ffordd fy mod yn arbenigwr ar y gwahanol drefniadau profi na'r canrannau nac unrhyw beth arall. Yn ôl yr hyn a ddeallaf, nid yw'r profion hynny'n arbennig o ddefnyddiol i unigolion; maent yn fwy defnyddiol i'r Llywodraeth, er mwyn iddi allu deall lle mae'r feirws wedi bod a sut y gallai fod wedi lledaenu. Maent yn brofion eithaf ymwthiol; maent yn golygu cymryd ffiol o waed gan bobl ac yn y blaen, yn hytrach na phigo bys neu swabio'ch boch, ac nid yw'n rhoi'r darlun llawn i'r unigolyn oherwydd, hyd yn hyn, yn ôl yr hyn a ddeallaf, nid ydym yn gwybod, os ydych wedi cael y clefyd, p'un a oes gennych imiwnedd o reidrwydd nac am ba hyd y mae'n para ac yn y blaen. Rwy'n deall bod dogfen yn mynd allan i staff ysgolion am y prawf, yn egluro beth y mae'n ei wneud a pham y dylai neu pam na ddylai pobl gael y prawf ac yn y blaen, ac nid wyf yn gweld unrhyw reswm pam na allwn rannu honno gydag Aelodau'r Cynulliad - mae'n ddrwg gennyf, Aelodau o'r Senedd. Ac felly fe wnaf yn siŵr fod hynny'n digwydd, Delyth, oherwydd ni allaf esgus fy mod yn arbenigwr ar hynny.
English: I'd like to thank the Minister for that response. I would also like to publicly compliment those employed by local authorities and the third sector who have worked on homelessness, to ensure that those who do not want to sleep on the street do not have to. I am - I'm sure the Minister is - concerned that there are some, despite all the best efforts of local authorities and third sector organisations, who have decided to stay sleeping on the streets. Does the Minister agree with me that, at the end of this pandemic, we cannot return to the pre-pandemic level of street homelessness, and that we need to ensure that action is taken long before the point of people becoming homeless and having to live on the street?
Welsh: Hoffwn ddiolch i'r Gweinidog am yr ymateb hwnnw. Hoffwn ganmol yn gyhoeddus hefyd y rhai sy'n cael eu cyflogi gan awdurdodau lleol a'r trydydd sector sydd wedi gweithio ar ddigartrefedd, i sicrhau nad oes rhaid i'r rhai nad ydynt am gysgu ar y stryd wneud hynny. Rwy'n - Rwy'n siŵr fod y Gweinidog - yn pryderu bod rhai, er gwaethaf holl ymdrechion gorau awdurdodau lleol a sefydliadau'r trydydd sector, wedi penderfynu parhau i gysgu ar y strydoedd. A yw'r Gweinidog yn cytuno na allwn, ar ddiwedd y pandemig hwn, ddychwelyd at y lefel o ddigartrefedd ar y stryd a welwyd cyn y pandemig, a bod angen inni sicrhau y rhoddir camau ar waith ymhell cyn i bobl ddod yn ddigartref a gorfod byw ar y stryd?
English: I'm very pleased indeed to note the progress that's been made in this area in Wales, and, indeed, in England. Now, in England, yesterday, the UK Government announced that a further £105 million of funding will be made available, most of it new money, so that the scheme to help rough-sleepers can be extended. And the BBC has reported that there will be a consequential from this decision in England, where they hope to aim much of that extra support at the type of wraparound care and support that rough-sleepers often need so that they can sustain a housing tenancy of some sort. Can you give us the assurances that you will take a similar approach to that consequential funding that's likely to come to Welsh Government?
Welsh: Rwy'n falch iawn o nodi'r cynnydd sydd wedi'i wneud yn y maes yng Nghymru, ac yn wir, yn Lloegr. Nawr, yn Lloegr, ddoe, cyhoeddodd Llywodraeth y DU y bydd £105 miliwn o arian ychwanegol ar gael, y rhan fwyaf ohono'n arian newydd, fel y gellir ymestyn y cynllun i helpu'r rhai sy'n cysgu allan. Ac mae'r BBC wedi adrodd y bydd swm canlyniadol yn deillio o'r penderfyniad hwn yn Lloegr, lle maent yn gobeithio anelu llawer o'r cymorth ychwanegol hwnnw at y math o ofal a chymorth cofleidiol y mae pobl sy'n cysgu allan ei angen yn aml er mwyn iddynt allu cynnal tenantiaeth o ryw fath. A allwch roi sicrwydd inni y byddwch yn defnyddio'r cyllid canlyniadol hwnnw sy'n debygol o ddod i Lywodraeth Cymru mewn modd tebyg?
English: Minister, as I've said many times before, one of the silver linings to come out of this pandemic has been the Government's impetus to end the scourge of homelessness. And yesterday I attended a virtual meeting with Swansea Council, and I'd like to congratulate the leader and the councillors of Swansea Council for securing accommodation for many people who found themselves without homes, as well as providing the important wraparound service for those with co-ocurring issues. Unfortunately, the economic impacts of the pandemic have yet to show their full force, and sadly, this is going to have a bigger impact on young people, who are already having difficulty finding employment. Minister, do you agree that your current social housing targets will be inadequate going forward, and will you outline what steps you are taking to address the inevitable social housing shortfall? Thank you.
Welsh: Weinidog, fel rwyf wedi'i ddweud sawl gwaith o'r blaen, un o'r pethau da sydd wedi ymddangos o'r pandemig hwn yw'r ysgogiad i'r Llywodraeth roi diwedd ar felltith digartrefedd. A ddoe mynychais gyfarfod rhithwir gyda Chyngor Abertawe, a hoffwn longyfarch yr arweinydd a chynghorwyr Cyngor Abertawe am sicrhau llety i lawer o bobl heb gartrefi, yn ogystal â darparu gwasanaeth cofleidiol pwysig i'r rhai sydd â phroblemau eraill yn ogystal. Yn anffodus, nid yw effeithiau economaidd y pandemig wedi dangos eu nerth yn llawn eto, ac yn anffodus, mae hyn yn mynd i gael mwy o effaith ar bobl ifanc, sydd eisoes yn ei chael hi'n anodd dod o hyd i waith. Weinidog, a ydych yn cytuno y bydd eich targedau tai cymdeithasol presennol yn annigonol yn y dyfodol, ac a wnewch chi amlinellu pa gamau rydych yn eu cymryd i fynd i'r afael â'r prinder anochel o dai cymdeithasol? Diolch.
English: Yes, with great pleasure, Paul. I'm really grateful to local authority leaders for the close working relationship with myself and other Ministers during the COVID-19 pandemic. The regular dialogue has enabled us to jointly tackle problems and deal with urgent issues to protect and assist the public at this difficult time.
Welsh: Gyda phleser mawr, Paul. Rwy'n ddiolchgar iawn i arweinwyr awdurdodau lleol am y berthynas waith agos rhyngof a Gweinidogion eraill yn ystod y pandemig COVID-19. Mae'r ddeialog reolaidd wedi ein galluogi i fynd i'r afael â phroblemau ar y cyd ac ymdrin â materion brys i ddiogelu a chynorthwyo'r cyhoedd yn ystod y cyfnod anodd hwn.
English: I'm grateful for that response, Minister. I recently had a meeting with the Wales Council for Voluntary Action and the Pembrokeshire Association of Voluntary Services, and they made it clear that some very good progress has been made in administering grant funding through local authorities to voluntary organisations in light of the COVID-19 pandemic. I understand that funding has reached organisations very quickly, with little bureaucracy, and so it's vital that this good practice continues to take place post pandemic. Minister, what lessons is the Welsh Government learning about some of the good progress that has been made by local authorities in administering grants? And will you commit to continuing this good progress for the future?
Welsh: Rwy'n ddiolchgar am yr ymateb hwnnw, Weinidog. Cefais gyfarfod yn ddiweddar gyda Chyngor Gweithredu Gwirfoddol Cymru a Chymdeithas Gwasanaethau Gwirfoddol Sir Benfro, a gwnaethant yn glir fod cynnydd da iawn wedi'i wneud ar weinyddu cyllid grant drwy awdurdodau lleol i gyrff gwirfoddol yng ngoleuni'r pandemig COVID-19. Deallaf fod cyllid wedi cyrraedd sefydliadau'n gyflym iawn, heb fawr o fiwrocratiaeth, ac felly mae'n hanfodol fod yr arfer da hwn yn parhau ar ôl y pandemig. Weinidog, pa wersi y mae Llywodraeth Cymru yn eu dysgu am y cynnydd da a wnaed gan awdurdodau lleol wrth weinyddu grantiau? Ac a wnewch chi ymrwymo i barhau â'r cynnydd da hwn ar gyfer y dyfodol?
English: Yes, absolutely. I think I said in an earlier answer that it's been quite something watching us come together as a team in this way. This technology was available before, but we didn't use it. We travelled to get together and, consequently, we didn't see each other as often, and very rarely did we see all 22 leaders in one place, for all kinds of complex reasons. But this has enabled us to meet at least once, and sometimes twice, three, four times a week, when the crisis was at its height, and really share good practice and learn from each other and trouble shoot and so on. So, I'm very keen to keep that going. I've committed to the leaders that I'll continue to meet with them in that forum weekly - at least weekly - for the foreseeable future, and that supplements all of the formal arrangements we have through the partnership council and so on. Officials have been able to do it as well, and so we're able to pick up good practice from across Wales and spread it around, which is what we wanted, and the local authority leaders have been tremendous, actually. We've really worked together well as a team. So, I'm very happy to commit to doing that, Paul, because I think spreading that kind of good practice around is exactly where we want to be.
Welsh: Yn sicr. Rwy'n credu i mi ddweud mewn ateb cynharach fod ein gweld yn dod at ein gilydd fel tîm yn y ffordd yma wedi bod yn brofiad gwych. Roedd y dechnoleg hon ar gael o'r blaen, ond nid oeddem yn ei defnyddio. Roeddem yn teithio i ddod at ein gilydd ac o ganlyniad, nid oeddem yn gweld ein gilydd mor aml, ac anaml iawn y gwelem bob un o'r 22 arweinydd mewn un lle, am bob math o resymau cymhleth. Ond mae hyn wedi ein galluogi i gyfarfod o leiaf unwaith, a weithiau ddwywaith, tair, pedair gwaith yr wythnos, pan oedd yr argyfwng ar ei anterth, a rhannu arferion da a dysgu oddi wrth ein gilydd a datrys problemau ac yn y blaen. Felly, rwy'n awyddus iawn i gadw hynny i fynd. Rwyf wedi ymrwymo i'r arweinwyr y byddaf yn parhau i gyfarfod â hwy yn y fforwm hwnnw bob wythnos - o leiaf bob wythnos - yn y dyfodol y gellir ei ragweld, ac mae hynny'n ategu'r holl drefniadau ffurfiol sydd gennym drwy'r cyngor partneriaeth ac yn y blaen. Mae swyddogion wedi gallu gwneud hynny hefyd, ac felly rydym yn gallu casglu arferion da o bob rhan o Gymru a'u lledaenu, sef yr hyn roeddem ei eisiau, ac mae arweinwyr yr awdurdodau lleol wedi bod yn wych, mewn gwirionedd. Rydym wedi gweithio gyda'n gilydd yn dda fel tîm. Felly, rwy'n hapus iawn i ymrwymo i wneud hynny, Paul, oherwydd rwy'n credu mai lledaenu'r math hwnnw o arfer da yw'r union beth rydym ei eisiau.
English: Sorry, Nick. I beg your pardon.
Welsh: Mae'n ddrwg gennyf, Nick. Mae'n ddrwg iawn gennyf.
English: We sound very similar.
Welsh: Rydym yn swnio'n debyg iawn.
English: You don't all. But, sadly, I didn't bring my glasses with me from Swansea - [ Laughter. ] -
Welsh: Nac ydych. Ond yn anffodus, ni ddeuthum â fy sbectol gyda fi o Abertawe - [ C hwerthin. ] -
English: Shall we just move on to the answer?
Welsh: A gawn ni symud ymlaen at yr ateb?
English: I should have spotted that. Sorry. Apologies, Nick. Serious apologies. The pandemic has placed additional financial pressures on local authorities arising from new responsibilities, additional costs and loss of income. We're providing £188 million in funding in support of these and working closely with the WLGA to continue to assess and respond to impacts from the pandemic.
Welsh: Dylwn fod wedi gweld hynny. Mae'n ddrwg gennyf. Ymddiheuriadau, Nick. O waelod calon. Mae'r pandemig wedi rhoi pwysau ariannol ychwanegol ar awdurdodau lleol yn deillio o gyfrifoldebau newydd, costau ychwanegol a cholli incwm. Rydym yn darparu cyllid o £188 miliwn i gefnogi'r rhain ac yn gweithio'n agos gyda Chymdeithas Llywodraeth Leol Cymru i barhau i asesu ac ymateb i effeithiau'r pandemig.
English: Thank you, Minister. And we've already heard from other Members about the extra pressures that local authorities are facing at the moment. They're obviously facing a large loss of income and have been now for some months, but also they're facing the additional pressures, as we move forward, of reforming town centres, et cetera, to allow for social distancing. Also, the planning system will be under strain, and there's probably quite a backlog developing in the planning system. So, all of these issues - . What support have you given to local authorities? And what discussions have you had with the WLGA to make sure that, as we come out of the pandemic, local authorities are in a position to deal with the challenges ahead and don't end up actually having more significant problems in the future than they have at the moment?
Welsh: Diolch, Weinidog. Ac rydym eisoes wedi clywed gan Aelodau eraill am y pwysau ychwanegol y mae awdurdodau lleol yn ei wynebu ar hyn o bryd. Maent yn amlwg yn wynebu colli llawer iawn o incwm ac wedi bod yn gwneud hynny ers rhai misoedd bellach, ond hefyd maent yn wynebu'r pwysau ychwanegol, wrth inni symud ymlaen, o addasu canol trefi ac ati i ganiatáu ar gyfer cadw pellter cymdeithasol. Hefyd, bydd y system gynllunio o dan straen, a mwy na thebyg bod cryn dipyn o ôl-groniad yn datblygu yn y system gynllunio. Felly, y materion hyn i gyd - . Pa gefnogaeth rydych chi wedi'i rhoi i awdurdodau lleol? A pha drafodaethau a gawsoch gyda CLlLC i sicrhau, wrth inni gefnu ar y pandemig, fod awdurdodau lleol mewn sefyllfa i ymateb i'r heriau sydd o'n blaenau, heb fynd i wynebu problemau mwy sylweddol yn y dyfodol na'r hyn sydd ganddynt ar hyn o bryd?